ระเบียบสภามหาวิทยาลัยราชภัฏสวนสุนันทาระเบียบสภามหาวิทยาลัยราชภัฏสวนสุนันทาว่าด้วยพนักงานมหาวิทยาลัยพ.ศ. ๒๕๕๐[๑] โดยที่เป็นการสมควรวางระเบียบว่าด้วยพนักงานมหาวิทยาลัยอาศัยอำนาจตามความในมาตรา๑๘ (๒) (๑๒) และ (๑๔) แห่งพระราชบัญญัติมหาวิทยาลัยราชภัฏ พ.ศ. ๒๕๔๗สภามหาวิทยาลัยราชภัฏสวนสุนันทาในคราวประชุมครั้งที่ ๕/๒๕๕๐ เมื่อวันที่ ๓๐พฤษภาคม พ.ศ. ๒๕๕๐ จึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบสภามหาวิทยาลัยราชภัฏสวนสุนันทาว่าด้วยพนักงานมหาวิทยาลัย พ.ศ. ๒๕๕๐ข้อ ๒ระเบียบนี้ให้ใช้บังคับวันถัดจากวันประกาศเป็นต้นไปข้อ ๓บรรดาระเบียบ ข้อบังคับ คำสั่งและประกาศอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ในระเบียบนี้มหาวิทยาลัย หมายความว่ามหาวิทยาลัยราชภัฏสวนสุนันทาสภามหาวิทยาลัย หมายความว่า สภามหาวิทยาลัยราชภัฏสวนสุนันทาอธิการบดี หมายความว่าอธิการบดีมหาวิทยาลัยราชภัฏสวนสุนันทาคณะกรรมการบริหารมหาวิทยาลัย หมายความว่าคณะกรรมการบริหารมหาวิทยาลัยตามข้อบังคับสภามหาวิทยาลัยว่าด้วยการบริหารมหาวิทยาลัยคณะกรรมการอุทธรณ์และร้องทุกข์ หมายความว่าคณะกรรมการอุทธรณ์และร้องทุกข์ตามข้อบังคับสภามหาวิทยาลัยว่าด้วยการบริหารมหาวิทยาลัยหน่วยงาน หมายความว่า สำนักงานอธิการบดี คณะวิทยาลัย สถาบัน สำนัก ศูนย์ หรือส่วนราชการของมหาวิทยาลัยที่มีฐานะเทียบเท่าคณะที่จัดตั้งขึ้นตามกฎกระทรวงและหมายความรวมถึงโครงการหรือหน่วยงานที่สภามหาวิทยาลัยได้พิจารณาจัดตั้งขึ้นภายในมหาวิทยาลัยตามมาตรา๑๐ วรรคสอง แห่งพระราชบัญญัติมหาวิทยาลัยราชภัฏ พ.ศ. ๒๕๔๗หัวหน้าหน่วยงาน หมายความว่าผู้บังคับบัญชาและรับผิดชอบงานของหน่วยงาน ในกรณีสำนักงานอธิการบดีให้หมายความถึงหัวหน้าสำนักงานอธิการบดีหรือตำแหน่งที่เรียกชื่ออย่างอื่นเทียบเท่าตามที่ก.พ.อ. กำหนดคณบดี หมายความว่าหัวหน้าหน่วยงานที่เป็นบัณฑิตวิทยาลัย คณะวิทยาลัยหรือส่วนราชการหรือหน่วยงานที่มีชื่อเรียกอย่างอื่นที่มีฐานะเทียบเท่าที่มีพันธกิจในการจัดการศึกษา แล้วแต่กรณีผู้อำนวยการ หมายความว่า หัวหน้าหน่วยงานที่เป็นสถาบัน สำนัก ศูนย์หรือส่วนราชการหรือหน่วยงานที่เรียกชื่ออย่างอื่นที่มีฐานะเทียบเท่าคณะแล้วแต่กรณีพนักงาน หมายความว่า พนักงานมหาวิทยาลัยที่ได้รับการจ้าง บรรจุและแต่งตั้งให้เข้าทำงานในมหาวิทยาลัยตามระเบียบนี้และได้รับค่าจ้างจากงบประมาณแผ่นดิน และหรืองบประมาณเงินรายได้ของมหาวิทยาลัยคณะอนุกรรมการ หมายความว่าคณะอนุกรรมการบริหารพนักงานมหาวิทยาลัยที่คณะกรรมการบริหารพนักงานแต่งตั้งคณะทำงาน หมายความว่ากลุ่มบุคคลที่คณะกรรมการบริหารพนักงาน หรือคณะอนุกรรมการแต่งตั้ง แล้วแต่กรณีข้อ ๕ให้อธิการบดีรักษาการตามระเบียบนี้ และมีอำนาจออกประกาศ หรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้หรือการใดที่ไม่ได้กำหนดไว้ในระเบียบนี้เป็นอำนาจของคณะกรรมการบริหารพนักงานวินิจฉัยตีความโดยความเห็นชอบของสภามหาวิทยาลัยและให้ถือเป็นที่สุดหมวด ๑คณะกรรมการ ข้อ ๖ให้มีคณะกรรมการบริหารพนักงาน ประกอบด้วย(๑) อธิการบดี เป็นประธาน(๒) ประธานสภาคณาจารย์และข้าราชการ(๓) ผู้แทนรองอธิการบดี คณบดี ผู้อำนวยการ เลือกกันเองในกลุ่มกลุ่มละหนึ่งคน(๔) ผู้แทนกรรมการสภามหาวิทยาลัยผู้ทรงคุณวุฒิ เลือกกันเอง จำนวนสามคน(๕) ผู้ทรงคุณวุฒิด้านการบริหารงานบุคคลด้านระบบราชการและการจัดส่วนราชการด้านการพัฒนาองค์กร ด้านการบริหารและการจัดการและด้านกฎหมาย ซึ่งมิใช่ ข้าราชการพลเรือนในสถาบันอุดมศึกษาสังกัดมหาวิทยาลัย พนักงานหรือผู้ดำรงตำแหน่งต่าง ๆ ในมหาวิทยาลัย นายกสภามหาวิทยาลัย กรรมการสภามหาวิทยาลัยกรรมการส่งเสริมกิจการมหาวิทยาลัย กรรมการสภาวิชาการ ซึ่งเลือกโดยพนักงานจำนวนสามคนให้ผู้อำนวยการกองบริหารงานบุคคลหรือหน่วยงานที่เรียกชื่ออย่างอื่นที่มีหน้าที่รับผิดชอบงานบริหารงานบุคคลสำนักงานอธิการบดี เป็นเลขานุการคณะกรรมการบริหารพนักงานอาจแต่งตั้งผู้ช่วยเลขานุการตามจำนวนที่เหมาะสมก็ได้ให้มหาวิทยาลัยจัดให้มีการประชุมพนักงานเพื่อเลือกกรรมการตาม(๕) และให้ที่ประชุมพนักงานเลือกประธานและเลขานุการ และกำหนดหลักเกณฑ์วิธีการเลือกโดยในการประชุมให้นำความในข้อ ๙ ถึงข้อ ๑๑ มาใช้บังคับโดยอนุโลมและให้ดำเนินการเลือกให้แล้วเสร็จภายในห้าวันทำการ นับแต่วันประชุมครั้งแรกให้กรรมการบริหารพนักงานเลขานุการและผู้ช่วยเลขานุการคณะกรรมการบริหารพนักงานและอนุกรรมการบริหารพนักงานหรือบุคคลในคณะทำงานเป็นกรรมการที่สภามหาวิทยาลัยกำหนดให้มีขึ้นและกำหนดให้เบิกเงินค่าเบี้ยประชุมและค่าพาหนะในการเดินทางไปกลับในการประชุมตามระเบียบสภามหาวิทยาลัยว่าด้วยเบี้ยประชุมกรรมการให้นายกสภามหาวิทยาลัยแต่งตั้งกรรมการตาม(๓) (๔) และ (๕)ข้อ ๗กรรมการบริหารพนักงานตามข้อ ๖ (๓) (๔) และ (๕)มีวาระการดำรงตำแหน่งคราวละสองปีนอกจากการพ้นตำแหน่งตามวาระในวรรคหนึ่งแล้วกรรมการบริหารพนักงานตามข้อ ๖ (๓) (๔) และ (๕) พ้นจากตำแหน่งเมื่อ(๑) ตาย(๒) ลาออก(๓) ขาดคุณสมบัติของการเป็นกรรมการบริหารพนักงานในประเภทนั้น ๆ(๔) ถูกจำคุกโดยคำพิพากษาถึงที่สุดให้จำคุก เว้นแต่เป็นความผิดลหุโทษหรือความผิดอันได้กระทำโดยประมาท(๕) เป็นบุคคลล้มละลาย(๖) เป็นคนไร้ความสามารถ หรือเสมือนไร้ความสามารถในกรณีที่กรรมการบริหารพนักงานตามข้อ๖ (๓) (๔) หรือ (๕) พ้นจากตำแหน่งก่อนครบวาระและได้มีการดำเนินการให้ผู้ใดดำรงตำแหน่งแทนแล้วให้ผู้นั้นอยู่ในตำแหน่งเพียงเท่ากับวาระที่เหลืออยู่ของผู้ซึ่งตนแทนแต่ถ้าวาระการดำรงตำแหน่งเหลืออยู่น้อยกว่าเก้าสิบวันจะไม่ดำเนินการให้มีผู้ดำรงตำแหน่งแทนก็ได้ให้คณะกรรมการบริหารพนักงานประกอบด้วยกรรมการบริหารพนักงานเท่าที่มีอยู่มีอำนาจและปฏิบัติหน้าที่ตามข้อ๘ ต่อไปได้ในกรณีที่กรรมการบริหารพนักงานตามข้อ๖ (๓) (๔) หรือ (๕)พ้นจากตำแหน่งตามวาระแต่ยังมิได้ดำเนินการให้ได้มาซึ่งกรรมการบริหารพนักงานใหม่ให้กรรมการบริหารพนักงานซึ่งพ้นจากตำแหน่งปฏิบัติหน้าที่ต่อไปจนกว่าจะได้มีกรรมการบริหารพนักงานใหม่แล้วภายใต้บังคับวรรคสามให้มีการดำเนินการให้ได้มาซึ่งกรรมการบริหารพนักงานตามข้อ ๖ (๓) (๔) และ(๕) ภายในสี่สิบห้าวันนับแต่วันที่ผู้นั้นพ้นจากตำแหน่งข้อ ๘คณะกรรมการบริหารพนักงาน มีอำนาจและหน้าที่ ดังต่อไปนี้(๑) เสนอการกำหนดกรอบอัตรากำ ลัง และมาตรฐานกำหนดตำแหน่งพนักงานในมาตรฐานกำหนดตำแหน่งให้แสดงชื่อของตำแหน่งหน้าที่ความรับผิดชอบลักษณะงานที่ต้องปฏิบัติและคุณสมบัติเฉพาะสำหรับตำแหน่งและอัตราค่าจ้างของตำแหน่งต่อคณะกรรมการบริหารมหาวิทยาลัย กลั่นกรองก่อนเสนอสภามหาวิทยาลัย เพื่ออนุมัติ(๒) เปลี่ยนแปลงคุณสมบัติของตำแหน่ง อัตราค่าจ้าง และเงื่อนไขอื่น ๆของตำแหน่งตามที่มหาวิทยาลัยเสนอ(๓) กำหนดหลักเกณฑ์ วิธีการ เงื่อนไข หรืออื่น ๆ ตามที่กำหนดในระเบียบนี้(๔)รับรองคุณวุฒิของผู้ได้รับปริญญาหรือประกาศนียบัตรวิชาชีพหรือหนังสือรับรองคุณวุฒิอื่นๆ เพื่อประโยชน์ในการบรรจุแต่งตั้งและกำหนดอัตราค่าจ้างที่ได้รับ(๕) เสนอนโยบายเกี่ยวกับการบริหารงานพนักงานต่อคณะกรรมการบริหารมหาวิทยาลัยกลั่นกรองก่อนเสนอสภามหาวิทยาลัย(๖) รายงานผลการดำเนินงาน และประกาศต่าง ๆที่ได้ออกตามความในระเบียบนี้ต่อสภามหาวิทยาลัย(๗) แต่งตั้งคณะอนุกรรมการหรือคณะทำงานเพื่อทำการใด ๆอันอยู่ในอำนาจและหน้าที่(๘) ปฏิบัติหน้าที่ตามระเบียบนี้หรือตามที่ระเบียบหรือข้อบังคับอื่นกำหนดให้เป็นหน้าที่ของคณะกรรมการบริหารพนักงาน(๙) ปฏิบัติงานอื่นที่ได้รับมอบหมายข้อ ๙ในการประชุมคณะกรรมการบริหารพนักงานถ้าประธานไม่อยู่ในที่ประชุมหรือไม่สามารถปฏิบัติหน้าที่ได้ให้กรรมการคนหนึ่งที่ประธานมอบหมายทำหน้าที่ประธาน หากประธานมิได้มอบหมายให้ที่ประชุมเลือกกรรมการคนหนึ่งทำหน้าที่ประธานในการประชุมคณะกรรมการบริหารพนักงานถ้ามีการพิจารณาเรื่องเกี่ยวกับตัวกรรมการผู้ใดโดยเฉพาะกรรมการผู้นั้นไม่มีสิทธิเข้าประชุมข้อ ๑๐การลงมติของที่ประชุมให้ถือเสียงข้างมากถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดเว้นแต่จะกำหนดไว้เป็นอย่างอื่นการลงมติให้กระทำโดยเปิดเผยเว้นแต่กรรมการคนใดคนหนึ่งจะร้องขอให้ลงมติโดยลับหรือโดยวิธีการอื่นใดโดยมีกรรมการที่มาประชุมไม่น้อยกว่ากึ่งหนึ่งเห็นชอบด้วยวิธีการลงมติโดยเปิดเผยหรือโดยลับให้ประธานเป็นผู้กำหนดตามความเห็นชอบของกรรมการเรื่องใดถ้าไม่มีผู้คัดค้านให้ประธานถามที่ประชุมว่ามีผู้เห็นเป็นอย่างอื่นหรือไม่เมื่อไม่มีผู้เห็นเป็นอย่างอื่น ให้ถือว่าที่ประชุมเห็นชอบในเรื่องนั้นข้อ ๑๑ในการประชุมต้องมีรายงานการประชุมเป็นหนังสือถ้ามีความเห็นแย้งให้บันทึกความเห็นแย้งพร้อมทั้งเหตุผลไว้ในรายงานการประชุมและถ้ากรรมการฝ่ายข้างน้อยเสนอความเห็นแย้งเป็นหนังสือก็ให้บันทึกความเห็นแย้งไว้ด้วยหมวด ๒พนักงาน ข้อ ๑๒ผู้ที่จะได้รับการบรรจุเป็นพนักงาน ต้องมีคุณสมบัติทั่วไปและไม่มีลักษณะต้องห้าม ดังต่อไปนี้(ก) คุณสมบัติทั่วไป(๑) มีอายุไม่น้อยกว่าสิบแปดปีบริบูรณ์(๒) เป็นผู้เลื่อมใสการปกครองระบอบประชาธิปไตยอันมีพระมหากษัตริย์ทรงเป็นประมุข(ข) ลักษณะต้องห้าม(๑) เป็นผู้ดำรงตำแหน่งทางการเมือง(๒) เป็นคนวิกลจริตหรือฟั่นเฟือนไม่สมประกอบ เป็นคนเสมือนไร้ความสามารถ หรือเป็นโรคที่คณะกรรมการบริหารพนักงานกำหนดโดยทำเป็นประกาศมหาวิทยาลัย หรือมีกาย หรือจิตใจไม่เหมาะสมที่จะปฏิบัติหน้าที่ได้(๓) เป็นผู้ถูกสั่งให้พักงานหรือถูกสั่งให้หยุดงานเป็นการชั่วคราวในลักษณะเช่นเดียวกันกับการพักงานหรือเป็นผู้อยู่ในระหว่างถูกสั่งพักราชการ(๔) เป็นผู้บกพร่องในศีลธรรมอันดี(๕) เป็นกรรมการบริหารพรรคการเมือง หรือเจ้าหน้าที่ในพรรคการเมือง(๖) เป็นบุคคลล้มละลาย(๗) เคยถูกจำคุก โดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๘) เคยถูกลงโทษให้ออก ปลดออกหรือไล่ออกจากราชการ มหาวิทยาลัย รัฐวิสาหกิจองค์กรมหาชน หรือหน่วยงานของรัฐ(๙) เคยถูกลงโทษให้ออก ปลดออกหรือไล่ออกเพราะกระทำความผิดวินัยตามกฎหมายว่าด้วยระเบียบข้าราชการพลเรือนหรือกฎหมายอื่น หรือตามระเบียบนี้(๑๐) ถูกสั่งให้ออกจากราชการกรณีถูกสอบสวนวินัยอย่างร้ายแรงแต่ผลการสอบสวนไม่อาจลงโทษทางวินัยร้ายแรงได้หรือมีมลทินมัวหมอง ซึ่งหากรับรับราชการต่อไปจะเป็นที่เสียหายแก่ราชการตามกฎหมายว่าด้วยระเบียบข้าราชการพลเรือนในสถาบันอุดมศึกษา กฎหมายว่าด้วยระเบียบข้าราชการพลเรือนหรือกฎหมายอื่น หรือตามระเบียบนี้(๑๑) เป็นผู้เคยกระทำการทุจริตในการสอบเข้ารับราชการหรือพนักงานในกรณีมีเหตุผลความจำเป็นเพื่อประโยชน์ของมหาวิทยาลัยอาจจ้างพนักงานที่มีอายุเกินหกสิบปีบริบูรณ์ตามหลักเกณฑ์ในข้อ ๒๐ข้อ ๑๓ตำแหน่งพนักงาน มีดังนี้คือ(ก) ตำแหน่งวิชาการ ได้แก่(๑) ศาสตราจารย์(๒) รองศาสตราจารย์(๓) ผู้ช่วยศาสตราจารย์(๔) อาจารย์หรือตำแหน่งอื่นตามที่คณะกรรมการบริหารพนักงานกำหนด(ข) ตำแหน่งบริหาร ได้แก่(๑) อธิการบดี(๒) รองอธิการบดี คณบดี ผู้อำนวยการสถาบัน ผู้อำนวยการสำนัก ผู้อำนวยการศูนย์หรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ(๓) รองคณบดี รองผู้อำนวยการสถาบัน รองผู้อำนวยการสำนัก รองผู้อำนวยการศูนย์หรือรองหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ(๔) หัวหน้าสำนักงานอธิการบดี(๕) หัวหน้าสำนักงานคณบดี หัวหน้าสำนักงานผู้อำนวยการ(๖) ผู้อำนวยการกอง หัวหน้าภาควิชาหรือหัวหน้าหน่วยงานที่เรียกชื่ออย่างอื่นที่มีฐานะเทียบเท่ากอง หรือ ภาควิชา(๗) หัวหน้างาน(๘) ตำแหน่งอื่นตามที่คณะกรรมการบริหารพนักงานกำหนด(ค) ตำแหน่งสนับสนุนวิชาการ ได้แก่(๑) ผู้เชี่ยวชาญพิเศษ(๒) ผู้เชี่ยวชาญ(๓) ผู้ชำนาญการ(๔) ผู้ปฏิบัติการ แบ่งเป็นกลุ่มงานเทคนิคและบริการกลุ่มงานบริหารงานทั่วไปและกลุ่มงานวิชาชีพเฉพาะตำแหน่งผู้ปฏิบัติการใดจัดอยู่ในกลุ่มงานใดให้เป็นไปตามที่คณะกรรมการบริหารพนักงานกำหนดโดยทำเป็นประกาศมหาวิทยาลัยคุณสมบัติหลักเกณฑ์ และวิธีการแต่งตั้งและถอดถอน พนักงานตำแหน่ง (ก) (๔) ให้ดำรงตำแหน่ง (ก)(๑) (๒) หรือ (๓) ให้เป็นไปตามข้อบังคับสภามหาวิทยาลัยที่ออกตามความในกฎหมายว่าด้วยระเบียบข้าราชการพลเรือนในสถาบันอุดมศึกษาที่ใช้บังคับกับข้าราชการพลเรือนในสถาบันอุดมศึกษาในการแต่งตั้งและถอดถอนข้าราชการพลเรือนในสถาบันอุดมศึกษาตำแหน่งอาจารย์ให้ดำรงตำแหน่งผู้ช่วยศาสตราจารย์รองศาสตราจารย์ และศาสตราจารย์หลักเกณฑ์วิธีการได้มา และคุณสมบัติ วาระการดำรงตำแหน่งและพ้นจากตำแหน่งของพนักงานตำแหน่ง(ข) ให้เป็นไปตามที่คณะกรรมการบริหารพนักงานกำหนด โดยทำเป็นประกาศมหาวิทยาลัยเว้นแต่ตำแหน่งที่กำหนดไว้ตามพระราชบัญญัติมหาวิทยาลัยราชภัฏ พ.ศ. ๒๕๔๗หรือตำแหน่งที่สภามหาวิทยาลัยออกระเบียบหรือข้อบังคับกำหนดไว้โดยเฉพาะแล้วให้เป็นไปตามที่บัญญัติไว้ในพระราชบัญญัติมหาวิทยาลัยราชภัฏ พ.ศ. ๒๕๔๗หรือตามระเบียบหรือข้อบังคับของมหาวิทยาลัย แล้วแต่กรณีคุณสมบัติหลักเกณฑ์ และวิธีการแต่งตั้งและถอดถอน พนักงานตามวรรคหก และพนักงานตำแหน่ง (ค)(๔) กลุ่มงานใดให้ดำรงตำแหน่ง (ค) (๑) (๒) หรือ (๓)ให้เป็นไปตามที่คณะกรรมการบริหารพนักงานกำหนด โดยทำเป็นประกาศมหาวิทยาลัยเพื่อประโยชน์ในการบริหารงานบุคคลและความก้าวหน้าของสายงาน กรณี การจ้าง บรรจุ และแต่งตั้งบุคคล ให้ดำรงตำแหน่ง (ข)(๔) (๕) (๖) (๗) หรือ (๘) เว้นแต่ตำแหน่งหัวหน้าภาควิชาจากบุคคลซึ่งมิได้เป็นพนักงานให้เทียบประสบการณ์ คุณวุฒิ ความเชี่ยวชาญจากผลงานของบุคคลนั้น เป็นพนักงานตำแหน่ง(ค) (๔) ก่อนแต่งตั้งเป็นพนักงานตำแหน่ง (ข) (๔) (๕) (๖) (๗) หรือ (๘) แล้วแต่กรณีตามหลักเกณฑ์ และวิธีการที่คณะกรรมการบริหารพนักงานกำหนดโดยทำเป็นประกาศของมหาวิทยาลัยข้อ ๑๔การแต่งกายและเครื่องแบบปกติ ให้เป็นไปตามที่หน่วยงานกำหนดเครื่องแบบพิธีการให้เป็นไปตามที่สภามหาวิทยาลัยกำหนดหมวด ๓การบรรจุ การแต่งตั้งและการจ้าง ข้อ ๑๕การจ้างและบรรจุแต่งตั้งพนักงานตามระเบียบนี้ จะต้องมีตำแหน่งและวงเงินงบประมาณสำหรับจ้างตามที่สภามหาวิทยาลัยอนุมัติแล้วข้อ ๑๖ภายใต้บังคับข้อ ๑๓ วรรคสี่ การรับบุคคลเป็นพนักงานค่าธรรมเนียมการรับสมัครให้เป็นไปตามหลักเกณฑ์และวิธีการที่คณะกรรมการบริหารพนักงานกำหนดโดยทำเป็นประกาศมหาวิทยาลัยข้อ ๑๗ภายใต้บังคับข้อ ๑๓ วรรคสี่ ผู้ที่ผ่านการดำเนินการตามข้อ ๑๖ แล้วให้บรรจุและแต่งตั้งจากความเห็นชอบของคณะกรรมการบริหารมหาวิทยาลัย ทั้งนี้คณะกรรมการบริหารมหาวิทยาลัยอาจกำหนดหลักเกณฑ์และเงื่อนไขเพื่อกลั่นกรองก่อนให้ความเห็นชอบก็ได้ให้กองบริหารงานบุคคลหรือหน่วยงานที่เรียกชื่ออย่างอื่นที่มีหน้าที่รับผิดชอบงานบริหารงานบุคคลสำนักงานอธิการบดี ตรวจสอบคุณสมบัติของผู้ผ่านการดำเนินการตามข้อ ๑๖ก่อนนำเสนอคณะกรรมการบริหารมหาวิทยาลัยตามวรรคหนึ่งเมื่อคณะกรรมการบริหารมหาวิทยาลัยให้ความเห็นชอบแล้วให้อธิการบดี หรือผู้ที่อธิการบดีมอบหมายเป็นผู้มีอำนาจสั่งจ้างและบรรจุแต่งตั้งพนักงานและลงนามทำสัญญาจ้างกับผู้ที่เข้าเป็นพนักงานข้อ ๑๘การจ้างและบรรจุแต่งตั้งพนักงาน มีสองลักษณะ ดังนี้(๑) พนักงานประจำคือพนักงานที่ได้รับการบรรจุและแต่งตั้งในตำแหน่งที่ได้ผ่านการวิเคราะห์ภาระงานกำหนดเลขประจำตำแหน่งเป็นพนักงานประจำ กำหนดอัตราค่าจ้างและปฏิบัติงานเต็มเวลา(๒) พนักงานชั่วคราวคือพนักงานที่ได้รับการบรรจุและแต่งตั้งในตำแหน่งที่ได้ผ่านการวิเคราะห์ภาระงานกำหนดเลขประจำตำแหน่งเป็นพนักงานชั่วคราวกำหนดอัตราค่าจ้างและปฏิบัติหน้าที่เป็นระยะเวลาตามโครงการหรือวาระการดำรงตำแหน่งหรือตามที่มหาวิทยาลัยกำหนดข้อ ๑๙การจ้างพนักงานประจำ ในระยะสองปีแรกให้ทำสัญญาจ้างปีต่อปีโดยมีการประเมินผลการปฏิบัติงานตามอายุสัญญาในแต่ละปีเมื่อการประเมินผลการปฏิบัติงานปรากฏว่าเป็นผู้มีความสามารถและเหมาะสมในการปฏิบัติงานจะได้รับการทำสัญญาจ้างในระยะที่สองเป็นเวลาสามปีหากการประเมินผลการปฏิบัติงานการจ้างในระยะที่สองปรากฏว่าเป็นผู้มีความสามารถและเหมาะสมในการปฏิบัติงานจะได้รับการทำสัญญาจ้างเป็นระยะเวลาจนถึงกำหนดเวลาตามข้อ ๓๙ (๔)กรณีเป็นการจ้างตามโครงการให้จ้างตามระยะเวลาของโครงการ หากโครงการมีระยะเวลาการดำเนินการนานกว่าหนึ่งปีให้จ้างพนักงานคราวละไม่เกินหนึ่งปีกรณีการจ้างตามระยะเวลาที่มหาวิทยาลัยกำหนดให้จ้างคราวละไม่เกินหนึ่งปีเพื่อประโยชน์เกี่ยวกับสิทธิประโยชน์ของพนักงานตามระเบียบนี้และคุณสมบัติในการแต่งตั้งให้ดำรงตำแหน่งตามข้อ ๑๓ ตำแหน่ง (ก) (๑) (๒) (๓) และตำแหน่ง (ค) (๑) (๒) (๓) การนับระยะเวลาการปฏิบัติงานตามวรรคหนึ่งและการจ้างพนักงานชั่วคราวซึ่งปฏิบัติงานต่อเนื่องให้นับระยะเวลาต่อเนื่องกันทุกสัญญาข้อ ๒๐หน่วยงานใดมีเหตุผลและความจำเป็นที่จะจ้างบุคคลที่มีความรู้ ความสามารถ มีประสบการณ์หรือความชำนาญใดเป็นพิเศษเป็นพนักงานชั่วคราวโดยมีสัญญาจ้างครั้งละไม่เกินหนึ่งปีต่อเนื่องตามความจำเป็นให้เสนอคณะกรรมการบริหารมหาวิทยาลัยพิจารณาอนุมัติให้จ้างตามกำหนดตำแหน่งที่จะแต่งตั้ง และอัตราค่าจ้างที่จะได้รับตามหลักเกณฑ์และวิธีการที่คณะกรรมการบริหารพนักงานกำหนดโดยทำเป็นประกาศมหาวิทยาลัยข้อ ๒๑พนักงานผู้ใดพ้นจากตำแหน่งและออกจากงานไปปฏิบัติงานตามความประสงค์หรือตามโครงการของมหาวิทยาลัยหรือไปรับราชการทหารตามกฎหมายว่าด้วยการรับราชการทหาร ถ้าผู้นั้นประสงค์จะกลับเข้าปฏิบัติงานในมหาวิทยาลัยให้อธิการบดีหรือผู้ที่อธิการบดีมอบหมายเป็นผู้มีอำนาจสั่งบรรจุแต่งตั้งให้ดำรงตำแหน่งและรับค่าจ้างตามหลักเกณฑ์และวิธีการที่คณะกรรมการบริหารพนักงานกำหนดโดยทำเป็นประกาศมหาวิทยาลัยข้อ ๒๒มหาวิทยาลัยอาจย้ายพนักงานผู้ดำรงตำแหน่งหนึ่งไปดำรงตำแหน่งอื่นในหน่วยงานเดียวกันหรือต่างหน่วยงานได้ตามหลักเกณฑ์และวิธีการที่คณะกรรมการบริหารพนักงานกำหนดโดยทำเป็นประกาศมหาวิทยาลัยข้อ ๒๓การจ้างพนักงานให้ทำสัญญาจ้างปฏิบัติงานตามแบบที่มหาวิทยาลัยกำหนดและมหาวิทยาลัยอาจกำหนดให้มีบุคคลเข้าทำสัญญาค้ำประกันการปฏิบัติงานของพนักงานก็ได้หมวด ๔ค่าจ้าง ค่าตอบแทนเงินเพิ่ม เงินประจำตำแหน่ง และการเลื่อนขั้นค่าจ้าง ข้อ ๒๔อัตราค่าจ้างพนักงานให้เป็นไปตามบัญชีค่าจ้างที่มหาวิทยาลัยกำหนดโดยความเห็นชอบของสภามหาวิทยาลัยพนักงานอาจได้รับค่าจ้างในการบรรจุและแต่งตั้งในขั้นที่สูงกว่าขั้นต่ำของค่าจ้างแรกบรรจุ หากมีประสบการณ์ในการทำงานในหน้าที่ความรับผิดชอบลักษณะงานที่ต้องปฏิบัติของตำแหน่งก่อนเข้าเป็นพนักงานตามหลักเกณฑ์วิธีการและเงื่อนไขที่คณะกรรมการบริหารพนักงานกำหนดโดยทำเป็นประกาศมหาวิทยาลัยพนักงานอาจได้รับเงินเพิ่มหรือค่าจ้างสูงกว่าขั้นต่ำของตำแหน่งสำหรับตำแหน่งที่มีเหตุพิเศษหรือเงินเพิ่มพิเศษสำหรับผู้มีคุณวุฒิหรือความสามารถเป็นพิเศษหรือได้รับเงินเพิ่มค่าครองชีพชั่วคราวตามภาวะเศรษฐกิจ หรือเงินประจำตำแหน่งก็ได้ตามหลักเกณฑ์ วิธีการและเงื่อนไขที่คณะกรรมการบริหารพนักงานกำหนดโดยความเห็นชอบของสภามหาวิทยาลัย โดยทำเป็นประกาศมหาวิทยาลัยข้อ ๒๕พนักงานอาจได้รับค่าตอบแทนอื่น ๆ ตามหลักเกณฑ์ วิธีการและเงื่อนไขที่คณะกรรมการบริหารพนักงานกำหนดข้อ ๒๖ตำแหน่งใดที่จ้างตามสัญญาจ้างและมีสิทธิได้รับเงินประจำตำแหน่งให้พิจารณาเงินประจำตำแหน่งรวมเป็นยอดเงินค่าจ้างของตำแหน่งนั้นด้วยข้อ ๒๗การเลื่อนขั้นค่าจ้างของพนักงานให้ผู้บังคับบัญชาและคณะกรรมการที่มหาวิทยาลัยแต่งตั้งพิจารณาโดยคำนึงถึงคุณภาพและปริมาณงานของตำแหน่งและผลงานที่ปฏิบัติมาการรักษาวินัยและจรรยาบรรณ ตลอดจนความสามารถและความอุตสาหะในการปฏิบัติงานการพัฒนาประสิทธิภาพในการทำงาน ผลการประเมินและงบประมาณของมหาวิทยาลัยตามหลักเกณฑ์และวิธีการที่คณะกรรมการบริหารพนักงานกำหนดโดยทำเป็นประกาศมหาวิทยาลัยการเลื่อนขั้นค่าจ้างตามวรรคหนึ่งให้อธิการบดีหรือผู้ที่อธิการบดีมอบหมายพิจารณาออกคำสั่งเลื่อนขั้นค่าจ้างตามข้อเสนอแนะของคณะกรรมการที่มหาวิทยาลัยแต่งตั้งหมวด ๕การประเมินผลการปฏิบัติงาน ข้อ ๒๘ให้มีการประเมินผลการปฏิบัติงาน เพื่อใช้ประกอบการต่อสัญญาจ้างตามข้อ ๑๙การพิจารณาเลื่อนขั้นค่าจ้าง การปรับปรุงพัฒนาและเพิ่มพูนประสิทธิภาพในการปฏิบัติงาน การมอบหมายงานเสริมสร้างแรงจูงใจให้ปฏิบัติงาน และอื่น ๆตามที่คณะกรรมการบริหารพนักงานกำหนดโดยให้มีการประเมินผลการปฏิบัติงานพนักงานเป็นประจำทุกปีอย่างน้อยปีละสองครั้งตามหลักเกณฑ์และวิธีการที่คณะกรรมการบริหารพนักงานกำหนดโดยทำเป็นประกาศมหาวิทยาลัยกรณีพนักงานผู้ใดไม่ผ่านเกณฑ์การประเมินผลการปฏิบัติงานตามวรรคหนึ่งมหาวิทยาลัยจะเลิกจ้างพนักงานผู้นั้นเพราะเหตุไม่ผ่านการประเมิน ก็ได้กรณีพนักงานมีข้อผูกพันต้องปฏิบัติงานให้แก่มหาวิทยาลัยไม่ว่าข้อผูกพันนั้นจะทำเป็นหนังสือสัญญาหรือไม่ก็ตามไม่ผ่านการประเมินและไม่ได้รับการต่อสัญญาจ้างตามวรรคหนึ่งหรือไม่ผ่านการประเมินและมีคำสั่งเลิกจ้างตามวรรคสองพนักงานผู้นั้นไม่พ้นจากความรับผิดตามข้อผูกพันที่มีต่อมหาวิทยาลัยข้อ ๒๙ให้หน่วยงานรายงานผลการดำเนินการจ้างพนักงาน รวมทั้งปัญหาอุปสรรคหรือข้อเสนอแนะต่อคณะกรรมการบริหารพนักงานภายในเดือนธันวาคมของทุกปีหมวด ๖การเพิ่มพูนประสิทธิภาพและการเสริมสร้างแรงจูงใจในการปฏิบัติงาน ข้อ ๓๐ให้หัวหน้าหน่วยงานจัดให้มีการศึกษา ฝึกอบรม เพิ่มพูนความรู้ ความสามารถ ทักษะทัศนคติที่ดี คุณธรรมและจริยธรรมของพนักงานเพื่อให้ปฏิบัติหน้าที่ได้อย่างมีประสิทธิภาพทั้งปัจจุบันและอนาคตโดยมีการจัดทำแผนงานและจัดสรรงบประมาณเพื่อการพัฒนาประสิทธิภาพของพนักงานอย่างเหมาะสมด้วยข้อ ๓๑เพื่อประโยชน์ในการพัฒนาพนักงานให้มีประสิทธิภาพในการปฏิบัติงาน คณะกรรมการบริหารพนักงานอาจกำหนดให้มีการพัฒนาพนักงานดังนี้(๑) การไปศึกษา ฝึกอบรม และดูงาน(๒) การไปปฏิบัติงานวิจัย(๓) การไปปฏิบัติงานบริการทางวิชาการ(๔) การไปเพิ่มพูนความรู้ทางวิชาการ(๕) การแลกเปลี่ยนคณาจารย์หรือนักวิชาการ(๖) การอื่นใดที่จำเป็นหรือเหมาะสม เพื่อประโยชน์ในการพัฒนาพนักงานตามแผนพัฒนาบุคลากรของมหาวิทยาลัยหลักเกณฑ์และวิธีการการพัฒนาพนักงานให้เป็นไปตามที่คณะกรรมการบริหารพนักงานกำหนดโดยทำเป็นประกาศมหาวิทยาลัยข้อ ๓๒เพื่อประโยชน์ในการพัฒนาศักยภาพของมหาวิทยาลัยมหาวิทยาลัยอาจกำหนดให้พนักงานต้องพัฒนาประสิทธิภาพในการทำงานอย่างใดอย่างหนึ่งตามข้อ๓๑ ในรอบระยะเวลาที่กำหนด หากพนักงานไม่ปฏิบัติตามโดยไม่มีเหตุผลอันสมควรให้มีผลต่อการพิจารณาเลื่อนขั้นค่าจ้างตามข้อ ๒๗ข้อ ๓๓พนักงานผู้ใดปฏิบัติงานเหมาะสมกับตำแหน่งหน้าที่และปฏิบัติงานมีประสิทธิภาพในระดับเป็นที่พอใจของมหาวิทยาลัยให้ถือว่าผู้นั้นมีความชอบ และนำไปประกอบการพิจารณาเลื่อนขั้นค่าจ้างเลื่อนตำแหน่ง และอาจจะได้รับบำเหน็จความชอบเป็นคำชมเชย เครื่องเชิดชูเกียรติ หรือเงินรางวัลแล้วแต่กรณี ตามสมควรตามหลักเกณฑ์และวิธีการที่คณะกรรมการบริหารพนักงานกำหนดโดยทำเป็นประกาศมหาวิทยาลัยหมวด ๗วันและเวลาทำงาน การลาและสวัสดิการ ข้อ ๓๔การกำหนดวันทำงาน เวลาทำงาน วันหยุดงานตามประเพณีวันหยุดประจำปีของพนักงานให้เป็นไปตามที่คณะกรรมการบริหารมหาวิทยาลัยกำหนดตามที่สภามหาวิทยาลัยเห็นชอบข้อ ๓๕การลามีเก้าประเภท คือ(๑) การลาป่วย(๒) การลาคลอดบุตร(๓) การลาเพื่อเลี้ยงดูบุตรหลังคลอด(๔) การลากิจส่วนตัว(๕) การลาพักผ่อน(๖) การลาอุปสมบทหรือลาไปประกอบพิธีฮัจย์(๗) การลาเข้ารับการตรวจเลือกหรือเข้ารับการเตรียมพล(๘) การลาเพื่อประโยชน์ในการพัฒนาพนักงานตามข้อ ๓๑(๙) ลาประเภทอื่น ๆ ตามที่คณะรัฐมนตรีกำหนดให้ลาได้หลักเกณฑ์วิธีการ และเงื่อนไขในการลา และการลาโดยได้รับค่าจ้างให้เป็นไปตามที่คณะกรรมการบริหารพนักงานกำหนด โดยทำเป็นประกาศมหาวิทยาลัยเพื่อประโยชน์ในการคำนวณระยะเวลาการปฏิบัติงานของพนักงานให้นับวันหยุด วันลาวันที่มหาวิทยาลัยอนุญาตให้พนักงานหยุดงานเพื่อประโยชน์ของพนักงานและวันที่มหาวิทยาลัยสั่งให้พนักงานหยุดงานเพื่อประโยชน์ของมหาวิทยาลัยรวมเป็นระยะเวลาในการปฏิบัติงานของพนักงานด้วยข้อ ๓๖ให้มีระบบสวัสดิการ ประโยชน์เกื้อกูลและเงินตอบแทนในลักษณะต่าง ๆแก่พนักงาน ตามความจำเป็นและความเหมาะสมสำหรับหลักเกณฑ์และวิธีการเกี่ยวกับการจัดสวัสดิการ ประโยชน์เกื้อกูลและเงินค่าตอบแทน ให้เป็นไปตามหลักเกณฑ์และวิธีการที่คณะกรรมการบริหารพนักงานกำหนดโดยทำเป็นประกาศมหาวิทยาลัยหมวด ๘วินัยการรักษาวินัยและการดำเนินการทางวินัย ข้อ ๓๗ให้นำกฎหมายว่าด้วยระเบียบข้าราชการพลเรือนในสถาบันอุดมศึกษา เรื่อง วินัยและการรักษาวินัยมาบังคับใช้กับพนักงานโดยอนุโลม สำหรับการดำเนินการทางวินัย ให้เป็นไปตามหลักเกณฑ์ที่คณะกรรมการบริหารพนักงานกำหนดโดยทำเป็นประกาศมหาวิทยาลัยข้อ ๓๘โทษทางวินัยมี ๓ สถาน คือ(๑) ภาคทัณฑ์(๒) ตัดค่าจ้าง(๓) ไล่ออกหมวด ๙การพ้นสภาพพนักงาน ข้อ ๓๙พนักงานพ้นสภาพจากพนักงาน เมื่อ(๑) ตาย(๒) ได้รับอนุญาตให้ลาออก(๓) ขาดคุณสมบัติตามข้อ ๑๒ (ก) หรือมีลักษณะต้องห้ามตามข้อ ๑๒ (ข)(๔) สิ้นปีงบประมาณในปีงบประมาณที่พนักงานมีอายุครบหกสิบปีบริบูรณ์(๕) สิ้นสุดสัญญา(๖) เลิกจ้าง ตามข้อ ๔๒(๗) ถูกสั่งลงโทษไล่ออกการพ้นสภาพตาม(๓) ให้อธิการบดีหรือผู้ที่อธิการบดีมอบหมายเป็นผู้พิจารณาข้อ ๔๐พนักงานผู้ใดประสงค์จะลาออกให้ยื่นหนังสือขอลาออกล่วงหน้าไม่น้อยกว่าสามสิบวัน โดยให้ยื่นเสนอผ่านหัวหน้าหน่วยงานตามลำดับเพื่อให้อธิการบดีหรือผู้ที่อธิการบดีมอบหมายเป็นผู้พิจารณาเมื่อได้รับอนุญาตแล้วจึงจะถือว่าพ้นสภาพจากการเป็นพนักงานในกรณีที่มีเหตุผลและความจำเป็นอธิการบดีหรือผู้ที่อธิการบดีมอบหมายจะอนุญาตให้ผู้ที่ประสงค์จะลาออกยื่นหนังสือขอลาออกล่วงหน้าน้อยกว่าสามสิบวันก็ได้หากอธิการบดีหรือผู้ที่อธิการบดีมอบหมายเห็นว่าจำเป็นเพื่อประโยชน์แก่การบริหารงานของมหาวิทยาลัยจะยับยั้งการลาออกได้เป็นเวลาไม่เกินเก้าสิบวันนับแต่วันขอลาออกข้อ ๔๑พนักงานซึ่งขาดคุณสมบัติตามข้อ ๑๒ (ก) หรือมีลักษณะต้องห้ามตามข้อ ๑๒ (ข)ให้ถือว่าพ้นสภาพจากการเป็นพนักงานตั้งแต่วันที่อธิการบดีหรือผู้ที่อธิการบดีมอบหมายสั่งการข้อ ๔๒อธิการบดีหรือผู้ที่อธิการบดีมอบหมายมีอำนาจเลิกจ้างพนักงานได้ในกรณีดังต่อไปนี้(๑) เมื่อพนักงานสิ้นสุดการจ้างและไม่ได้รับการต่อสัญญา หรือไม่ผ่านการประเมินตามข้อ๑๙ หรือข้อ ๒๘ แล้วแต่กรณี(๒)เมื่อพนักงานปฏิบัติหน้าที่โดยไม่มีประสิทธิภาพหรือประพฤติตนไม่เหมาะสมกับตำแหน่งหน้าที่(๓)ถูกสอบสวนวินัยอย่างร้ายแรงแต่ผลการสอบสวนไม่อาจลงโทษทางวินัยอย่างร้ายแรงได้ แต่คณะกรรมการบริหารมหาวิทยาลัยมีมติว่าถ้าให้ปฏิบัติงานต่อไปจะเป็นการเสียหายแก่มหาวิทยาลัย(๔) เมื่อมหาวิทยาลัยยุบเลิกหน่วยงาน โครงการ หรือตำแหน่งข้อ ๔๓มหาวิทยาลัยอาจกำหนดให้พนักงานผู้พ้นสภาพพนักงานได้รับเงินชดเชยเว้นแต่จะเป็นการพ้นสภาพเพราะถูกสั่งลงโทษไล่ออกหรือมีเหตุให้พนักงานพ้นสภาพเพราะได้ก่อให้เกิดความเสียหายต่อมหาวิทยาลัยอย่างร้ายแรงหรือประพฤติชั่วอย่างร้ายแรงห้ามมิให้ให้เงินชดเชยการกำหนดให้ได้รับเงินชดเชยตามวรรคหนึ่งกรณีใดจะได้เงินชดเชย และได้รับเงินชดเชยเป็นจำนวนเท่าใด ให้เป็นไปตามหลักเกณฑ์วิธีการ และเงื่อนไขที่คณะกรรมการบริหารพนักงานกำหนดโดยความเห็นชอบของคณะกรรมการบริหารมหาวิทยาลัย โดยทำเป็นประกาศมหาวิทยาลัยข้อ ๔๔พนักงานผู้ใดแม้จะพ้นสภาพพนักงานไปแล้วก็ตามหากในการปฏิบัติงานระหว่างเป็นพนักงาน ได้ก่อให้เกิดความเสียหายแก่มหาวิทยาลัยจะต้องรับผิดชอบชดใช้ค่าเสียหาย หรือค่าสินไหมทดแทนในความเสียหายดังกล่าวเว้นแต่เป็นความเสียหายที่เกิดจากเหตุสุดวิสัยหรือได้รับการยกเว้นโดยกฎหมายในการนี้มหาวิทยาลัยอาจหักค่าจ้าง ค่าตอบแทนเงินประกันที่พนักงานได้ให้ไว้สำหรับประกันการทำงาน หรือเงินอื่น ๆ ใดที่พนักงานจะได้รับจากมหาวิทยาลัย เพื่อชำระเป็นค่าเสียหายหรือค่าสินไหมทดแทนจากความเสียหายดังกล่าว ก็ได้หมวด ๑๐การอุทธรณ์ และร้องทุกข์ ข้อ ๔๕พนักงานผู้ใดถูกสั่งลงโทษตามระเบียบนี้ให้พนักงานนั้นมีสิทธิอุทธรณ์คำสั่งลงโทษโดยให้อุทธรณ์ต่อคณะกรรมการอุทธรณ์และร้องทุกข์ภายในสามสิบวันนับแต่วันรับทราบคำสั่งเมื่อคณะกรรมการอุทธรณ์และร้องทุกข์วินิจฉัยเป็นประการใดให้ถือเป็นที่สุดข้อ ๔๖พนักงานผู้ใดเห็นว่าผู้บังคับบัญชาใช้อำนาจหน้าที่ปฏิบัติต่อตนโดยไม่ถูกต้องหรือไม่ปฏิบัติต่อตนให้ถูกต้องตามกฎหมายระเบียบและข้อบังคับของมหาวิทยาลัย หรือถูกสั่งให้เลิกจ้างโดยไม่เป็นธรรมยกเว้นแต่กรณีถูกสั่งลงโทษทางวินัยหรือการแต่งตั้งคณะกรรมการสอบสวนวินัย ให้พนักงานผู้นั้นมีสิทธิร้องทุกข์ต่อคณะกรรมการอุทธรณ์และร้องทุกข์ภายในสามสิบวัน นับแต่วันรับทราบคำสั่ง หรือรับแจ้ง หรือรับทราบการถึงการกระทำนั้นและเมื่อคณะกรรมการอุทธรณ์และร้องทุกข์วินิจฉัยเป็นประการใด ให้ถือเป็นที่สุดข้อ ๔๗การอุทธรณ์ การพิจารณาอุทธรณ์ การร้องทุกข์และการพิจารณาเรื่องร้องทุกข์ให้เป็นไปตามหลักเกณฑ์และวิธีการที่สภามหาวิทยาลัยกำหนดบทเฉพาะกาล ข้อ ๔๘ในวาระแรกที่ยังไม่มีผู้ได้รับการจ้าง บรรจุ และแต่งตั้งเป็นพนักงานอันทำให้ไม่สามารถเลือกกรรมการบริหารพนักงานตามข้อ ๖ (๕) ได้ให้องค์ประกอบของคณะกรรมการบริหารพนักงานเท่าที่มีอยู่เป็นองค์ประกอบของคณะกรรมการทั้งหมด และเมื่อมีการจ้าง บรรจุและแต่งตั้งพนักงานตามระเบียบนี้เป็นเวลาหนึ่งร้อยแปดสิบวันแล้ว ให้มหาวิทยาลัยดำเนินการตามข้อ๖ วรรคสี่ ภายในสี่สิบห้าวันข้อ ๔๙ในวาระแรกให้กรอบอัตรากำลังตามที่สภามหาวิทยาลัยได้อนุมัติในคราวประชุมครั้งที่ ๑๔/๒๕๔๙ เมื่อวันที่ ๑๔ พฤศจิกายน ๒๕๔๙เป็นกรอบของตำแหน่งพนักงานไปพลางก่อนและในการรับบุคคลเข้าเป็นพนักงานให้กำหนดหน้าที่ความรับผิดชอบของตำแหน่งให้ชัดเจน แต่ทั้งนี้ ให้ดำเนินการกำหนดกรอบอัตรากำลัง และมาตรฐานกำหนดตำแหน่งพนักงานในมาตรฐานกำหนดตำแหน่งให้แสดงชื่อของตำแหน่งหน้าที่ความรับผิดชอบลักษณะงานที่ต้องปฏิบัติและคุณสมบัติเฉพาะสำหรับตำแหน่งและอัตราค่าจ้างของตำแหน่งตามข้อ ๘ (๑) ต่อสภามหาวิทยาลัยภายในหนึ่งร้อยแปดสิบวันนับแต่วันที่ระเบียบนี้ใช้บังคับข้อ ๕๐ในระยะเริ่มแรกให้มหาวิทยาลัยจัดทำบัญชีรายชื่อโครงการหรือหน่วยงานที่จัดตั้งขึ้นภายในมหาวิทยาลัยเสนอสภามหาวิทยาลัยเพื่อกำหนดเป็นหน่วยงานตามข้อ ๔ และกำหนดว่าตำแหน่งใดเป็นพนักงานประจำหรือพนักงานชั่วคราว และกำหนดว่าผู้ใดเป็นพนักงานให้บุคลากรที่ได้รับการจ้างและแต่งตั้งให้ดำรงตำแหน่งและปฏิบัติหน้าที่ในหน่วยงานตามวรรคหนึ่งและบุคคลที่ได้รับการจ้างและแต่งตั้งให้ดำรงตำแหน่งและปฏิบัติหน้าที่ในหน่วยงานที่สภามหาวิทยาลัยจัดตั้งขึ้น ไม่ว่าจะเป็นการจ้างให้ปฏิบัติหน้าที่ในตำแหน่งใดหรือในระเบียบหรือข้อบังคับที่จัดตั้งหน่วยงานนั้นจะกำหนดให้บุคลากรของหน่วยงานมีความเป็นพนักงานมหาวิทยาลัยก็ตามก่อนวันที่ระเบียบนี้มีผลใช้บังคับมีสถานภาพเป็นพนักงานชั่วคราวตามระเบียบนี้และยังคงเป็นลูกจ้างตามสัญญาที่ได้รับการจ้าง และได้รับค่าตอบแทนตลอดจนสิทธิประโยชน์เดิมต่อไปจนกว่าจะครบกำหนดและสิ้นสุดสัญญาจ้างหรือได้ออกจากงานและพ้นจากตำแหน่งไปก่อนครบกำหนดและสิ้นสุดสัญญาจ้างหรือยุบเลิกโครงการหรือหน่วยงาน หรือได้รับการจ้างบรรจุและแต่งตั้งให้เป็นพนักงานตามระเบียบนี้แล้วประกาศ ณ วันที่ ๓๐พฤษภาคม พ.ศ. ๒๕๕๐กร ทัพพะรังสีนายกสภามหาวิทยาลัยราชภัฏสวนสุนันทาหมายเหตุ :-เหตุผลในการประกาศใช้ระเบียบสภามหาวิทยาลัยราชภัฏสวนสุนันทาฉบับนี้ คือด้วยปัจจุบันรัฐได้มีนโยบายยุบเลิกอัตราเกษียณ ของข้าราชการที่ปฏิบัติงานในมหาวิทยาลัยโดยให้สำนักงบประมาณจัดสรรงบประมาณให้มหาวิทยาลัยสำหรับจ้างบุคลากรเข้าปฏิบัติงานทดแทนอัตราที่เกษียณ ฉะนั้นเพื่อให้มีระเบียบบริหารงานบุคคลตามสัญญาจ้างที่จ้างจากเงินงบประมาณที่รัฐจัดสรรให้และจากเงินรายได้ของมหาวิทยาลัยราชภัฏสวนสุนันทา จึงจำเป็นต้องวางระเบียบนี้ปริญสินีย์/ผู้จัดทำ๒๗ เมษายน ๒๕๕๔คุณากร/ผู้ตรวจ[๑] ราชกิจจานุเบกษาเล่ม ๑๒๔/ตอนพิเศษ ๙๘ ง/หน้า ๒๔/๑๖ สิงหาคม ๒๕๕๐